# **DECIZIA ETAPEI DE ÎNCADRARE**

## Nr. din zz.ll.aaaa

Ca urmare a notificării adresate de **LIVAN ELEONORA LIDIA,** cu sediulîn strada Mălinilor, nr.4, bl.D5, sc.C, ap.7**,** municipiul Vatra Dornei, județul Suceava, **privind planul/programul „Plan Urbanistic Zonal –reamenajare imobil pentru spațiu comercial**” în municipiul Vatra Dornei, strada Luceafărului, nr.16, județul Suceava, înregistrată la APM Suceava cu nr. 5975/06.06.2017 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 28.07.2017 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,, Plan Urbanistic Zonal - reamenajare imobil pentru spațiu comercial**” în municipiul Vatra Dornei, strada Luceafărului, nr.16, județul Suceava, **titular** LIVAN ELEONORA LIDIA**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Aurizației de construire.

**Caracteristicile și localizarea proiectului**

 Terenul studiat, în suprafaţă totală de 158,00 mp, situat în intravilanul Municipiului Vatra Dornei, este localizat în **Intravilanul Mun. Vatra Dornei, Str. Luceafărului, nr.16** fiind mărginit la nord de clădiri domeniul privat al statului, la est de str. Luceafărului, la sud de complex meşteşugăresc, iar la vest de clădiri domeniul privat al statului.Terenul și clădirea sunt incluse în zona de protecție a monumentelor- zona veche comercială SV II și B 05667, sunt propietate particulară, conform extrasului de carte funciară CF 37084. Folosința actuală – clădire Sinagogă.

 Profilul de activitate care se propune pentru obiectivul prezentului PUZ, este cafenea şi desfacerea de băuturi alcoolice şi nealcoolice, pentru aceasta ne fiind necesar un flux tehnologic care să modifice structura şi compartimentările interioare ale clădirii.

Sistemul constructiv păstrează structura actuală a clădirii, respectiv pereţi de 50 cm grosime din cărămidă, la care se adaugă sâmburi din beton armat pentru rigidizarea structurii.Regimul de aliniere existent se păstrează, întrucât conturul exterior al clădirii, rămâne acelaşi. Imaginea ambientală a amplasamentului nemodificându-se.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

*Prin prezenta documentație se studiază posibilitățile reabilitării imobilului în vederea creerii unui spațiu comercial, fără a aduce prejudicii clădirii existente și mediului inconjurător. Soluția propusă nu modifică imaginea ambientală a zonei, păstrandu-se aspectul original al clădirii.*

* *Indici urbanistici: se păstrează indicii urbanistici existenti.*

 *b) gradul în care planul sau programul influenţează alte planuri şi programe, inclusiv*

 *pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentare cu apa -** Alimentarea cu apă se face din reţeaua existentă pe str. Luceafărului.

 **Retelele de canalizare -** Deversarea apelor uzate se face în reţeaua de canalizare metropolitană existentă pe strada Luceafărului.

 **Energie electrică**

 Alimentarea cu energie electrică se face prin racordarea la reţeaua din zonă pe baza unei documentaţii proprii întocmite de deţinătorul reţelei.

  **Alimentare cu căldură**

Necesarul de căldură pentru încălzire şi apă caldă menajeră se asigură prin surse proprii în cadrul zonei de gospodărire a amplasamentului.

**Circulația auto și pietonală**

 Datele privind traficul auto şi pietonal de perspectivă din Planul Urbanistic General identifică existenţa a două tipuri de circulaţii.

###  Circulaţie pietonală - de tranzit şi de aşteptare

 - circulaţie pietonală a riveranilor

###  Circulaţie auto

* se desfăşoară exclusiv pe strada Dornelor
* auto generată de funcţiunile din zonă pe strada Dornelor

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,,Obiectiv", a anunțurilor publice privind prima versiune a proiectului în zilelel de 18.07.2017 și 22.07.2017, până la luarea deciziei de încadrare nu au fost semnalate observații din partea publicului.

 În urma publicării din data de 20.08.2017, în ziarul,,Obiectiv”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

 **Ing.Vasile Oșean**

**Șef Serviciu**

**Ing.Constantin Burciu Întocmit,**